Diari Oficial de la Generalitat Valenciana


Sumari del DOGV 3089, del 30-09-1997 (1997/10335)

Notificació de l'expedient RPP-97/023/AT.
-----------------------------------------

### Dades del document

Número de DOGV
:   3089

Data del DOGV
:   30-09-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10798


Organisme emissor
:   Conselleria d'Economia, Hisenda i Administració Pública

Tipus de document
:   Anunci

EDICTE [97/X10043]
  
Interessat: Sr. Ignacio García Riveras
  
Adreça: Álvaro Caballero 3 - 28109 Madrid
  
Expedient: RPP-97/023/AT
  
S'ha intentat la notificació de la Resolució del conseller d'Economia, Hisenda i Administració Pública de data 18 de juny de 1997, per la qual es desestima el recurs d'alçada interposat pel Sr. Ignacio García Riveras contra la desestimació del recurs de reposició presentat davant l'òrgan liquidador de les tarifes portuàries de la Generalitat Valenciana contra la liquidació número 7.394/96 derivada de l'aplicació de la tarifa G-5, per a embarcacions esportives i d'esbargiment, per import de 368.764 pessetes, i com que s'ha pogut dur a terme perquè es desconeix l'actual parador, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb aquest edicte se li comunica la resolució esmentada, la qual diu textualment:
  
"Vist el recurs d'alçada interposat pel Sr. Ignacio García Riveras, contra la desestimació del recurs de reposició presentat davant l'òrgan liquidador de les tarifes portuàries de la Generalitat Valenciana, contra la liquidació número 7.394/96, derivada de l'aplicació de la tarifa G-5, per a embarcacions esportives i d'esbargiment, per import de 368.764 pessetes.
  
Atès que al·lega el recurrent, com a qüestió prèvia, que ell en cap moment interposà recurs de reposició, sinó que realitzà el tràmit d'audiència previ a la resolució, tal i com establia la comunicació de data 17/4/96 en la qual se li comunicava la liquidació de la tarifa.
  
Atès que, com a fons de l'assumpte, al·lega el recurrent, en primer lloc, les mateixes qüestions que manifestà en el recurs de reposició de data 26/4/96, és a dir:
  
- Que està mal liquidada la tarifa, ja que haurien de ser 312. 987 pessetes. (3.8 x 11.4 x 578 x12.5), i no les 368.764 girades.
  
- Que se li ha liquidat la tarifa després del període meritat, no abans, tal i com, segons el recurrent, hauria d'haver ocorregut. La comunicació de la liquidació és de data 17/4/96 i el període que comprèn és des de 1/7/94 a 31/3/96, la qual cosa li produeix un perjudici econòmic evident.
  
Atès que manifesta també el recurrent, i aquesta al·legació constitueix la principal del recurs d'alçada, que no està d'acord amb la revocació de l'autorització d'amarratge de la seua embarcació, "Wandering waters", per tenir més dels 8 metres, que com a conseqüència de la remodelació del port d'Altea s'ha exigit com a límit per a amarrar-hi.
  
Vist que el conseller d'Economia, Hisenda i Administració Pública és l'òrgan competent per a resoldre el recurs plantejat, d'acord amb el que estableix l'article 8 del Decret 73/1991, de 13 de maig, del Consell de la Generalitat Valenciana, pel qual es regulen els preus públics, i el Decret 34/1983, de 21 de març, del Consell de la Generalitat Valenciana, que d'acord amb el paràgraf segon de l'article 8 esmentat, és el que s'ha d'aplicar quant a la tramitació del recurs d'alçada indicat.
  
Vist que, d'acord amb el que disposa l'article 16 de la Llei 30/1992, de 26 de novembre, el conseller d'Economia, Hisenda i Administració Pública, mitjançant Acord de data 2 d'abril de 1997, ha delegat la firma dels expedients de resolució de recursos d'alçada de la seua competència en la directora general de Tributs i Patrimoni.
  
Vist que l'escrit de 17/4/96, objecte del seu recurs de 26/4/96, conté dues decisions administratives: una per la qual se li notifica la liquidació de les tarifes portuàries G-5 per import de 368.764 pessetes, i una altra per la qual se li comunica que, en tenir la seua embarcació més de 8 m d'eslora no pot romandre en aquest port i se li dóna un termini de 10 dies per a al·legar.
  
Vist que, per tant, el seu escrit de data 26/4/96 ha de ser considerat com a recurs de reposició contra la liquidació de les tarifes G-5, tal i com estableix l'article 110.2 de la Llei 30/92 de Règim Jurídic de les Administracions Públiques, i com a tràmit previ d'al·legacions abans de revocar-li l'autorització d'amarratge, cosa que ocorre mitjançant acte administratiu de data 1/4/97, i que s'ha produït un error per la seua part en la qualificació del recurs.
  
Vist, respecte a la liquidació, que:
  
- El seu import són les 368.764 pessetes girades, ja que la diferència amb les 363.064 pessetes al·legades pel recurrent es deuen al fet que aquest no ha realitzat l'arrodoniment de la mànega per l'eslora a què fan referència les regles tercera i sisena de l'apartat IV de l'annex I de l'Ordre del conseller d'Obres Públiques Urbanisme i Transports, de 9 de desembre de 1993.
  
- Respecte al fet que la liquidació no se li ha liquidat per anticipat, i això li ha produït un perjudici econòmic, i ja que reconeix que els serveis pels quals se li gira els ha gaudir, en res no altera la procedència de la liquidació. Si no pot afrontar l'import d'aquesta pot sol·licitar el fraccionament del pagament davant d'aquesta Conselleria d'Economia, Hisenda i Administració Pública.
  
Vist que, pel que fa a la revocació de l'autorització d'amarratge, no és competent aquesta Conselleria, sinó la Conselleria d'Obres Públiques, Urbanisme i Transports, per tant, procedeix interposar recurs ordinari davant del seu conseller, tal i com se li comunica en l'escrit d'1/4/97 del sotssecretari d'Obres Públiques, pel qual se li revoca l'autorització d'amarratge.
  
Per tot això, vistos els preceptes legals esmentats i altres d'aplicació general.
  
El conseller d'Economia, Hisenda i Administració Pública acorda:
  
Desestimar el recurs d'alçada interposat pel Sr. Ignacio García Rivera confirmant la resolució impugnada.
  
Que es notifique aquesta resolució a l'interessat".
  
Cosa que es comunica a l'interessat perquè en prenga coneixement i a l'efecte oportú, i també que contra aquesta resolució, que esgota la via administrativa, pot interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de la notificació, sense perjudici que puga interposar qualsevol altre recurs que estime procedent.
  
València, 6 d'agost de 1997.- La directora general de Tributs i Patrimoni: Araceli Muñoz Malo.